สวัสดีค่ะ อยากสอบถามว่ากินยาคุมแพงแรกมา12วันแล้ว เลือดออกกระปิดกระปอยมา5วันเนื่องจากผลข้างเคียง สามารถมีเพศสัมพันธ์ขณะเลือดออกกระปิดกระปอยได้ไหมคะ เพศสัมพันธ์ในที่นี่สวมถุงยางค่ะ
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้จากที่กล่าวมา ถ้ากินยาคุมมาติดต่อกัน 12 วันแล้ว สามารถมีเพศสัมพันธ์ได้อย่างปลอดภัย หลังจากนี้ให้กินยาที่เหลือในแผงต่อไปจนหมดแผง การมีเลือดออกกระปริดกระปรอยขณะกินยาคุม อาจจะเป็นผลข้างเคียงจากยาคุมเอง ซึ่งควรเกิดน้อยๆในช่วงสั้นๆไม่เกิน 1 สัปดาห์แล้วหายไป หากเลือดยังออกต่อเนื่องนานกว่านี้ ออกมาเยอะ ควรไปพบแพทย์เพื่อตรวจหาสาเหตุอื่นๆที่ทำให้เลือดออกผิดปกติทางช่องคลอดด้วยเช่นการติดเชื้อหรือมีเนื้องอกของอวัยวะสืบพันธุ์เพศหญิง หรืออาจเป็นแผลที่อวัยวะเพศภายนอกในขณะนี้ถ้ายังมีเลือดออกผิดปกติ ควรจะงดการมีเพศสัมพันธ์ไปก่อน และไม่ซื้อยาปรับฮอร์โมนใดๆมาใช้เอง